ATV (acronimo en anglés de "Automated Transfer Vehicle", en aragonés vehíclo de transferencia automatica) yera una nau espacial automatica de carga d'a ESA que estió usada pa carriar furnimientos enta la estación espacial ISS. Teneba una capacidat de carga de 7600 kg y yera un vehíclo d'un nomás uso. Se construyioron cinco que voloron dentro los anyos 2008 y 2014. Os suyos nombres yeran: Jules Verne, Johannes Kepler, Edoardo Amaldi, Albert Einstein y Georges Lemaître.